Þeim fækkar hratt sem dvelja í sóttvarnahúsum. Samningur við Fosshótel rennur út 15. september. Gylfi Þorsteinsson, forstöðumaður sóttvarnahúsa reiknar ekki með því að hann verði framlengdur. Samningar við tvö önnur hótel renna út í lok þessa mánaðar.
Það fækkar aðeins já sem betur fer fyrir allt og alla en við erum 163 einstaklinga hjá okkur þessa dagana. Þar af er stór hluti í einangrun, 142 hjá okkur í einangrun
Nú eru samningar að renna út við Fosshótel, verður sá samningur framlengdur? Nú er það undir heilbrigðisráðuneytinu komið. Við vitum það að samningurinn við Fosshótel Reykjavík rennur út núna 15. september og ég geri ráð fyrir að því verði bara skilað þá, ef ekkert breytist. Við erum ennþá með Lind og Rauðará út september hið minnsta. Það er síðan bara heilbrigðisráðuneytið og Sjúkratryggingar Íslands sem taka ákvörðun um það. En það er allt annað álag á ykkur þessa dagana. Þegar mest var vorum við með um 500 einstaklinga hjá okkur þannig að eðlilega hefur þetta róast. Þetta er fljótt að breytast og t.d. ef á að fara að hætta að skima eða skylda fólk til að fara í skimun áður en það kemur til landsins má alveg búast við því að einhverjir jákvæðir slæðist með í vélarnar og þá veit hvað getur gerst.